22 prill 2022

**MMPHI, UNDP, dhe UNICEF shënojnë Ditën e Tokës duke mbjellë kopshte vertikale me grupe nxënësish**

Për të shënuar Ditën e Tokës, UNDP së bashku me Ministrinë e Mjedisit, Planifikimit Hapësinor dhe Infrastrukturës dhe UNICEF organizuan sot një ngjarje në të cilën 30 vajza dhe djem nga gjashtë shkolla publike mbollën kopshte vertikale në sheshin Zahir Pajaziti.

Ky ishte i pari nga një sërë aktivitetesh nën ombrellën e Ditëve të Tokës së Kosovës që do të zhvillohen në prill dhe maj për të rritur ndërgjegjësimin lidhur me rëndësinë e mbrojtjes së mjedisit dhe nevojën urgjente për ndryshim të sjelljes për të shpëtuar planetin.

Tridhjetë vajza dhe djem, nxënës të gjashtë shkollave nga tri komuna — Prishtinë, Lipjan dhe Fushë Kosovë — mbollën fidane në kopshtet vertikale të cilat do t'u dhurohen shkollave pjesëmarrëse dhe do të jenë në kujdesin e nxënësve. Të pranishëm në këtë aktivitet ishin Liburn Aliu, Ministër i Mjedisit, Planifikimit Hapësinor dhe Infrastrukturës; Maria Suokko, Përfaqësuese e Përhershme e UNDP-së; Larissa Bruun, Zëvendës-shefe e UNICEF/OIC; Sh. T. Keisuke Yamanaka, i Ngarkuar me Punë a.i. i Japonisë në Kosovë; Ulrika Richardson, Koordinatore e OKB-së për Zhvillim; Përparim Rama, Kryetar i Prishtinës; Fitore Pacolli, Kryetare e Komisionit Parlamentar për Bujqësi, Pylltari, Zhvillim Rural, Mjedis, Planifikim Hapësinor dhe Infrastrukturë; mysafirë të tjerë të nderuar dhe publiku i gjerë.

**Për më shumë informata, ju lutemi kontaktoni:**

Burbuqe Dobranja, Zyrtare për komunikim në UNDP

Tel: (038) 249 066 ext. 410;   mob: 049 720 800      e-mail: burbuqe.dobranja@undp.org

Danijela Mitić, Zyrtare për komunikim në UNDP

Tel: (038) 249 066 ext. 412;    mob: 049 720 824     e-mail: danijela.mitic@undp.org

Dafina Zuna, Zyrtare për komunikim në UNICEF

Tel: 383 44 185 123; e-mail: dzuna@unicef.org